இலண்டனுக்கான போக்குவரத்து நிறுவனம்

இலண்டனுக்கான போக்குவரத்து நிறுவனம் (Transport for London– TfL) இங்கிலாந்தின் இலண்டன் பெருநகர்ப் பகுதியில் பெரும்பாலான தரைவழிப் போக்குவரத்துக்கு பொறுப்பானதாகும். நகரத்திற்கான இலண்டன் மேயரின் போக்குவரத்து செயற்திட்டங்களை செயலாக்குவதும் போக்குவரத்துச் சேவைகளை மேலாண்மை செய்வதும் இதன் நோக்கங்களாகும். இதன் தலைமை அலுவலகம் வெஸ்ட்மின்ஸ்டர் நகரத்தில் உள்ள வின்ட்சர் மாளிகையில் அமைந்துள்ளது. வரலாறு இலண்டன் பெருநகர ஆணையச் சட்டம் 1999இன்படி இலண்டன் பெருநகர ஆணையத்தின் அங்கமாக இலண்டனுக்கான போக்குவரத்து நிறுவனம் 2000 ஆம் ஆண்டில் உருவாக்கப்பட்டது. இதற்கு முன்னதாக இலண்டன் வட்டார போக்குவரத்து இந்தப் பணிகளில் பெரும்பாலானவற்றை மேற்கொண்டிருந்தது. இந்த நிறுவனத்தின் முதல் ஆணையராக பாப் கிலே பொறுப்பேற்றார். அப்போதைய இலண்டன் மேயர் கென் லிவிங்சுடன் தலைவராகப் பொறுப்பேற்றுக் கொண்டார். 2008இல் நடந்த தேர்தல்களில் போரிசு ஜான்சன் மேயராகத் தேர்ந்தெடுக்கப்படும்வரை இவரே தலைவராகப் பொறுப்பு வகித்தார். இலண்டன் பாதாளவழியின் பொறுப்பு 2003 ஆம் ஆண்டில் இந்த நிறுவனத்திற்கு மாற்றப்பட்டது. பொது அழைப்புத் தானுந்து (டாக்சி)களின் மேலாண்மை முன்னதாக மாநகர காவல்துறையிடம் இருந்தது. 2005ஆம் ஆண்டு சூலை 7ஆம் நாள் நடந்த பாதாளவழி தொடர்வண்டி மற்றும் பேருந்து குண்டுவெடிப்புகளின்போது இந்தி நிறுவனத்தைச் சேர்ந்த ஊழியர்கள் விரைவாகவும் பொறுப்பாகவும் பணியாற்றி அரசியிடம் சிறப்பு விருதுகள் பெற்றுள்ளனர். மேற்சான்றுகள் வெளி இணைப்புகள் Transport for London – official website (ஆங்கில மொழியில்) தகவல் தமிழ் பரணிடப்பட்டது 2013-04-27 at the வந்தவழி இயந்திரம் London Group of Campaign for Better Transport பரணிடப்பட்டது 2007-10-14 at the வந்தவழி இயந்திரம் (ஆங்கில மொழியில்) London travel watch (ஆங்கில மொழியில்) London Bus Routes Zenfolio (ஆங்கில மொழியில்) From The Upper Deck, photography project, photos taken from London Double Deckers Buses (ஆங்கில மொழியில்)